
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 508 

Οργάνωση και λειτουργία των Σχολικών μονάδων Μέσης 
Τεχνικής και Επαγγελματικής Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 8 παρ. 3 και του άρθρου 11 
του Ν. 576/77 «περί οργανώσεως και διοικήσεως της Μέσης 
και Ανωτέροις Τεχνικής και Επαγγελματικής Εκπαιδεύ- 
σεως». 

2. Τη διάταξη του άρθρου 2 παρ. 2 του Ν. 186/1975 
«περί του Κέντρου Εκπαιδεύσεως Μελετών και Επιμορφώ- 
σεως και διατάξεων τινων του προσωπικού της Κεντρικής 
Υπηρεσίας τρυ Υπουργείου Εθνικής Παιδείας και Θρη¬ 
σκευμάτων. 

3. Την υπ’ αριθμ. 24/1983 γνωμοδότηση του Κ.Ε.Μ.Ε. 

4. Την υπ’ αριθμ. 458/1983 γνωμοδότηση του Συμ 
βουλίου της Επικράτειας με πρόταση του Τπουργού Εθνικήν 
Παιδείας και θρησκευμάτων, αποφασίζουμε : 


Άρθρο 1. 

Διοικητική Υπαγωγή Σχολικών Μονάδων. 

1. Κάθε σχολική μονάδα του Κέντρου Επαγγελματικής 
και Τεχνικής Εκπαιδεύσεως (Κ.Ε.Τ.Ε.) υπάγεται διοικη¬ 
τικά στη Διεύθυνση του Κ.Ε.Τ.Ε. Κάθε Κ.Ε.Τ.Ε. με τις 
σχολικές μονάδες που υπάγονται σ’ αυτό καθώς επίσης και 
κάθε μεμονωμένη σχολική μονάδα υπάγονται διοικητικά στην 
οικεία Διεύθυνση ή Γραφείο Μέσης Τεχνικής και Επαγγελ¬ 
ματικής Εκπαίδευσης. Σε περίπτωση που οι σχολικές μο¬ 
νάδες ενός Κ.Ε.Τ.Ε. στεγάζονται σε διαφορετικά κτίρια 
που βρίσκονται σε δύο η περισσότερα Νομαρχιακά δια¬ 
μερίσματα τότε το Κ.Ε.Τ.Ε. υπάγεται σε μία Διεύθυνση 
ή Γραφείο Μέσης ΤΕΕ και μάλιστα σε εκείνη στην οποία 
ανήκει χωροταξικά το κτίριο όπου στεγάζεται το Τεχνικό 
Λύκειο η ελλείψει αυτού το Επαγγελματικό Λύκειο. 

2. Κάθε τμήμα Σχολής ή Λυκείου διοικητικά υπάγεται 
στην Διεύθυνση της Σχολικής Μονάδας στην οποία ανή¬ 
κει. 

3. Κάθε εργαστήριο του Κ.Ε.Τ.Ε. υπάγεται διοικητικά 
στον Διευθυντή της συναφούς προς το αντικείμενο του σχο¬ 
λικής μονάδας του Κ.Ε.Τ.Ε. την οποία ορίζει με απόφασή 
του ο Διευθυντής του ΚΕΤΕ. 

Τα εργαστήρια μεμονωμένων σχολικών μονάδων υπά¬ 
γονται στο Δ/ντή της σχολικής μονάδας. 

Άρθρο 2. 

Υπαγωγή Οργάνων Διοίκησης. 

1. Όργανα διοίκησης, των σχολικών μονάδων Μέσης 
Τεχνικής και Επαγγελματικής Εκπαίδευσης είναι κατά 
τις διατάξεις του άρθρου 17 του Ν. 576/77 τα εξής : 

α) Οι Διευθυντές των Κ.Ε.Τ.Ε. 

β) Οι Διευθυντές των σχολικών μονάδων Λυκείων και 
Σχολών. 

γ) Οι Προϊστάμενοι των Τμημάτων. 

δ) Οι Προϊστάμενοι των εργαστηρίων. 

2. Κάθε Διευθυντής Κ.Ε.Τ.Ε. είναι προϊστάμενος όλου 
του εκπαιδευτικού, διοικητικού, βοηθητικού και λοιπού 
προσωπικού που υπηρετεί σε Κ.Ε.Τ.Ε. και στις σχολικές 
του μονάδες, ως άμεσο δε προϊστάμενο έχει τον Προϊστά¬ 
μενο της Διεύθυνσης Μέσης Τ.Ε.Ε. ή τον Προϊστάμενο 
του Γραφείου Εκπαίδευσης, όπου ανήκει το Κ.Ε.Τ.Ε. 

3. Κάθε διευθυντής σχολικής μονάδας, είτε είναι ενταγ¬ 
μένη σε ΚΕΤΕ είτε όχι είναι προϊστάμενος όλου του εκ¬ 
παιδευτικού διοικητικού βοηθητικού και λοιπού προσωπι¬ 
κού που υπηρετεί στη σχολική μονάδα της οποίας είναι 
προϊστάμενος αυτός δε έχει άμεσο προϊστάμενο τον Διευ¬ 
θυντή του ΚΕΤΕ στην περίπτωση σχολικής μονάδας ενταγ- 

μένης σε Κ.Ε.Τ.Ε. ή τον Προϊστάμενο της Δ/νσης ή τον 
Προϊστάμενο του Γραφείου Εκπ/στης Μέσης Τ.Ε.Ε. στην 
οποία ανήκει η σχολική μονάδα, στην περίπτωση ανεξάρτητης 

σχολικής μονάδας. ; , 

4. Κάθε προϊστάμενος τμήματος έχει ως άμεσο προϊ¬ 
στάμενο τον Διευθυντή της σχολικής μονάδας στην οποία 

ανήκει το τμήμα. , 

5. Κάθε προϊστάμενος εργαστηρίου έχει ως άμεσο προϊ¬ 
στάμενο τον Διευθυντή της σχολικής μονάδας στην οποία 
υπάγεται το εργαστήριό του. 

Άρθρο 3. 

Εκπαιδευτικό και Διοικητικό Προσωπικό Σχολικών 
Μονάδων. 

1. Το Εκπαιδευτικό και Διοικητικό προσωπικό των 
ΚΕΤΕ διορίζεται στις Δ/νσεις και τα γραφεία εκπαίδευσης 
και διατίθεται στα ΚΕΤΕ με απόφαση των προϊσταμένων 
αυτών ύστερα από γνωμοδότηση του περιφερειακού Συμ¬ 
βουλίου Τεχνικής και Επαγγελματικής Εκπαίδευσης (Π. 
Σ.Τ.Ε.Ε.) 

2. Μετά τη συμπλήρωση ενός σχολικού έτους δοκιμα¬ 
στικής υπηρεσίας ο προϊστάμενος της Δ/νσης η ,του γρα¬ 
φείου εκπ/σης μετά από απόφαση του ΠΣΤΕΕ δίνει οργα¬ 
νική θέση σε συγκεκριμένο ΚΕΤΕ ή μεμονωμένη σχολική 
μονάδα στο εκπαιδευτικό και διοικητικό προσωπικό. 

Άρθρο 4. 

Α. Σύλλογος Καθηγητών του ΚΕΤΕ. 

(Σύνθεση λειτουργία καθήκοντα αρμοδιότητες). 

1. Ο σύλλογος καθηγητών του ΚΕΤΕ αποτελείται από 
όλους τους υπηρετούντες σ’ αυτό μόνιμους, δόκιμους, απο¬ 
σπασμένους και ωρομίσθιους καθηγητές των κλάδων I έως 
και II. 

2. Δικαίωμα ψήφου έχουν όλοι οι μετέχοντες στο σύλ¬ 
λογο 

3. Ο σύλλογος των καθηγητών συνεδριάζει τακτικά μια 
φορά πριν από την έναρξη των μαθημάτων και ανά μία 
στο τέλος κάθε διμήνου και έκτακτα όποτε το ζητήσει ο 
Δ/ντής ή με έγγραφό του όπου θα αναφέρεται το θέμα και 
ο εισηγητής-πο 1/3 των μελών του συλλόγου. 

4. Ο σύλλογος βρίσκεται σε απαρτία όταν είναι παρόντα 
τα μισά συν ένα των μελών του. 

Η απουσία μέλους από τις συνεδριάσεις πρέπει να είναι 
απόλυτα δικαιολογημένη. 

5. Η Η.Δ. ορίζεται από τον Δ/ντή του ΚΕΤΕ ή από τους 
καθηγητές που με αίτησή τους συνέρχεται ο σύλλογος. 

6. Η πρόσκληση των μελών του συλλόγου στις τακτικές 
συνεδριάσεις και η γνωστοποίηση των θεμάτων της ημερή¬ 
σιας διάταξης ανακοινώνεται δύο (2) τουλάχιστον μέρες 
πριν από την έναρξη της συνεδρίασης. 

7. Πριν από την έναρξη της συζήτησης στις τακτικές 
συνεδριάσεις μπορεί να γραφτεί στην ημερήσια διάταξη νέο 
θέμα αν το ζητήσει η πλειοψηφία των παρόντων μελών του 
συλλόγου. 

8. Για να είναι έγκυρη η απόφαση του συλλόγου των 
καθηγητών απαιτείται η πλειοψηφία των παρόντων μελών 
του συλλόγου. Σε περίπτωση ισοψηφίας υπερισ/υει η άποψη 
με την οποία τάσσεται ο Πρόεδρος. 

9. Στις συνεδριάσεις του συλλόγου καθηγητών προε¬ 
δρεύει ο Δ/ντής του ΚΕΤΕ η ο νόμιμος αναπληρωτής 
του. 

10. Η ψηφοφορία είναι φανερή εκτός αν η πλειοψηφία 
των παρόντων μελών ζητήσει να γίνει, για συγκεκριμένο 
θέμα μυστική ψηφοφορία. 

11. Κάθε απόφαση γράφεται στο βιβλίο πράξεων του 
συλλόγου και πρέπει να είναι απόλυτα αιτιολογημένη. Γρά¬ 
φεται επίσης, αν ζητηθεί η άποψη της μειοψηφίας. 

12., Τα πρακτικά υπογράφονται από τον Πρόεδρο, τον 
Γραμματέα και όλα τα παρόντα μέλη του συλλόγου. 


13. Στις συνεδριάσεις του συλλόγου των καθηγητών 
παρευρίσκονται με δικαίωμα μόνο λογου εκπρόσωποι των 
μαθητών. 

14. Ο Σύλλογος λειτουργεί σαν δευτεροβάθμιο όργανο 
για ποινές μεγαλύτερες από την αποβολή 3 ημερών. 

15. Ο Σύλλογος είναι το υπεύθυνο όργανο για τη λει¬ 
τουργία του ΚΕΤΕ σύμφωνα με τους νόμους και τις κεί¬ 
μενες διατάξεις που διαμορφώνουν την Εκπαιδευτική Πο¬ 
λιτική του Κράτους. 

16. Αποφασίζει τη διάθεση των καθηγητών στις σχο¬ 
λικές μονάδες του ΚΕΤΕ στην πρώτη τακτική νσυνεδρίαση 
κάθε χρονιά. 

17. Συγκροτεί ομάδες, με συμμετοχή των Μ.Κ. για 
θέματα πολιτιστικά εκπαιδευτικά αθλητικά. 

18. Αποφασίζει για την πραγματοποίηση εκδρομών των 
μαθητών σε συνεδρίαση που παίρνει μέρος με δικαίωμα 
λόγου το Προεδρείο του Μαθητικού Συμβουλίου. 

19. Ορίζει εκπροσώπους του, που σε συνεργασία με 
τις Μαθητικές Κοινότητες (Μ.Κ.) ελέγχουν τις συνθήκες 
λειτουργίας των κυλικείων. 

20. Αποφασίζει για κάθε θέμα που αφορά στην καλή 
λειτουργία του ΚΕΤΕ. 

21. Συνεδριάζει εκτός ωρών λειτουργίας των σχολικών 
μονάδων με το πέρας των μαθημάτων. 

22. Μπορεί να πραγματοποιεί, μετά από απόφασή του, 
κοινές συνεδριάσεις με το Δ.Σ. του Συλλόζου Γονέων και 
Κηδεμόνων και με συμμετοχή του Προεδρείου του Μα¬ 
θητικού Συμβουλίου για θέματα σχετικά με τη βελτίωση 
των συνθηκών λειτουργίας του Σχολείου. Στις συνεδριάσεις 
αυτές μπορεί να προσκαλείται και εκπρόσωπος της Τοπικής 
Αυτοδιοίκησης. 

Β. Σύλλογος Καθηγητών Λυκείου η Μέσης Τεχνικής και 

Επαγγελματικής Σχολής ( Νέου Τύπου) 

(Σύνθεση λειτουργία, καθήκοντα αρμοδιότητες) 

1. Ο σύλλογος καθηγητών της κάθε επί μέρους σχολικής 
μονάδας του ΚΕΤΕ αποτελείται από τους διδάσκοντες σε 
κάθε μία απ’ αυτές μόνιμους δόκιμους αποσπασμένους και 
ωρομίσθιους καθηγητές του ΚΕΤΕ των κλάδων I έως 
Π. 

2. Η Η.Δ. ορίζεται από τον Δ/ντή ή από τους καθη¬ 
γητές, που με αίτησή τους συνέρχεται ο σύλλογος. 

3. Στις συνεδριάσεις του συλλόγου των επί μέρους σχο¬ 
λικών μονάδων του ΚΕΤΕ προεδρεύει ο Δ/ντής της σχολικής 
μονάδας ή ο νόμιμος αναπληρωτής του. 

4. Ισχύουν και για το σύλλογο των επί μέρους σχολικών 
μονάδων οι παράγραφοι 2, 3, 4, 6, 7, 8, 10, 11, 12 και 13 
που ισχύουν για το σύλλογο καθηγητών του ΚΕΤΕ. 

5. Ο σύλλογος είναι το υπεύθυνο όργανο για τη λει¬ 
τουργία της επί μέρους Σχολικής μονάδας του ΚΕΤΕ σύμφω¬ 
να με τους νόμους και τις κείμενες διατάξεις που διαμορφώ¬ 
νουν την εκπαιδευτική πολιτική του Κράτους. 

6. Αποφασίζει στην πρώτη τακτική συνεδρίαση κάθε 
χρόνο για την ανάθεση της διδασκαλίας των μαθημάτων, 
τον ορισμό των καθηγητών συμβούλων κατά τάξη ή τμήμα την 
κατανομή των εργασιών του σχολείου μεταξύ των μελών 
του, καθώς και τα σχετικά με την εφημερία των καθηγητών, 
εκτιμώντας τις ιδιαίτερες συνθήκες λειτουργίας της επί 
μέρους σχολικής μονάδας του ΚΕΤΕ 

7. Επιβάλλει στους μαθητές τις προβλεπόμενες από τις 
ισχύουσες διατάξεις ποινές που ανήκουν στην αρμοδιότητα 
του και στο τέλος του διδακτικού έτους αποφασίζει για το 
χαρακτηρισμό της διαγωγής τους, τεκμηριώνοντας τις 
αποφάσεις του με στοιχεία συγκεκριμένα και οπωσδήποτε 
αιτιολογημένα. 

8. Αποφασίζει για τη δικαιολόγηση των απουσιών των 
μαθητών όπως επίσης και για την προαγωγή απόλυση η 
χορήγηση πτυχίου παραπομπή σε ανεξέταση η απόρριψή 
τους στο τέλος του διδακτικού έτους με βάση τα σχετικά στοι¬ 
χεία και τη βαθμολογία σύμφωνα με τις ισχύουσες διάτά- 
ξεις. 

9. Αποφασίζει για την πραγματοποίηση περιπάτων ή 
εκπ/κων επισκέψεων των μαθητών λαμβάνοντας υπόψη τη 
διαδικασία που προβλέπεται από το άρθρο 29 του κανονι¬ 
σμού των Μ.Κ. 

10. Αποφασίζει για την τακτική ενημέρωση γονέων 
και κηδεμόνων σε μόνιμη και σταθερή βάση σχετικά με 
τη φοίτηση την επίδοση και την διαγωγή των μαθητών. 

11. Αποφασίζει για τη δημιουργία ειδικών τμημάτων 
πρόσθετης εξωσχολικής διδασκαλίας. 

12. Αποφασίζει για κάθε θέμα που αφορά στη καλή 
λειτουργία της επιμέρους σχολικής μονάδας του ΚΕΤΕ. 

13. Ο σύλλογος συνεδριάζει τις δύο τελευταίες ώρες 
προκειμένου περί τακτικών συνεδριάσεων και μετά το πέρας 
των μαθημάτων σε κάθε άλλη περίπτωση. 

Γ. Συμβούλιο Τάξης 

(Σύνθεση, λειτουργία καθήκοντα αρμοδιότητες) 

1. Το Συμβούλιο της τάξης αποτελείται από τους κα¬ 
θηγητές που διδάσκουν στην τάξη και προεδρεύεται από 
τον αρχαιότερο αυτών ή από το Δ/ντή αν συμμετέχει. 

2., Το Συμβούλιο της τάξης συνεδριάζει έκτακτα κάθε 
φορά που ανακύπτει θέμα σχετικό με τη λειτουργία της 
τάξης ή τμήματος της τάξης και συγκαλείται από τον 
προεδρεύοντα η αν το ζητήσουν με έγγραφό τους δύο (2) 
τουλάχιστον διδάσκοντες καθηγητές. 

3. Στις συνεδριάσεις του συμβυουλίου της τάξης μπορεί 
να μετεχει και ο πρόεδρος της μαθητικής κοινότητας της 
τάξης ή του τμήματος. 

4. Συνεδριάζει στη διάρκεια της λειτουργίας του σχο¬ 
λείου 

5. Το συμβούλιο της τάξης δεν έχει αποφασιστικές 
αρμοδιότητες αλλά είναι όργανο εισηγητικό προς το σύλ¬ 
λογο των καθηγητών που έχει και την τελική ευθύνη της 
λήψης των αποφάσεων. 

Άρθρο 5. 

Ορισμός Δ/ντών σχολικών μονάδων προϊσταμένων Τμη¬ 
μάτων και Προϊσταμένων εργαστηρίων. 

1. Η επιλογή των Δ/ντών γίνεται για ολόκληρη την 
περιοχή δικαιοδοσίας της Δ/νσης η του γραφείου Εκπ/σης 
και όχι ανά ΚΕΤΕ η μεμονωμένη σχολική μονάδα σε ότι 
αφορά τους Εκπ/κούς που έχουν το οριζόμενο από το Νόμο 
ΜΚ για την ανάληψη Δ/νσης. 

2. Οι Δ/ντές σχολικών μονάδων ορίζονται και τοποθε¬ 
τούνται με απόφαση του προϊσταμένου της Δ/νσης ή του 
Γραφείου Εκπ/σης ύστερα από πρόταση του οικείου ΠΣΤΕΕ 
τηρουμένων των διατάξεων του άρθρου 17 του Ν. 576/77 
και της παραγράφου 1 αυτού του άρθρου. 

3. Οι προϊστάμενοι τμημάτων και εργαστηρίων σε κάθε 
ΚΕΤΕ ορίζονται με απόφαση του προϊσταμένου της Δ/νσης 
ή του Γραφείου εκπαίδευσης ύστερα από πρόταση του 
οικείου Περιφερειακού Συμβουλίου που λαμβάνεται μετά 
Λπό εισήγηση του Δ/νταύ της αντίστοιχης σχολικής μονάδας 
τηρουμένων των διατάξεων του άρθρου 17 του Ν. 576/ 
77. 

4. Οι ορισμοί Δ/ντών και προϊσταμένων γίνονται στην 
αρχή κάθε σχολικής χρονιάς, μέχρι 30 Σεπτεμβρίου και 
σε έκτακτες περιπτώσεις όταν χρειαστεί. 

Άρθρο 6. 

Μετά τη δημοσίευση του παρόντος Π.Δ. παύει να ισχύει 
το Π.Δ. 30/79 (Φ.Ε.Κ. 9) «περί οργανώσεως και λει¬ 
τουργίας των Σχολικών μονάδων Μέσης Τεχνικής και 
Επαγγελματικής Εκπαιδεύσεως». 

Στον Υπουργό Εθνικής Παιδείας και Θρησκευμάτων 
ανατίθεται η δημοσίευση και εκτέλεση αυτού του Προεδρι¬ 
κού Διατάγματος. 

Αθήνα, 17 Δεκεμβρίου 1983 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΠΟΧΤΟΛΟΧ ΚΑΚΛΑΜΑΝΗΣ 

Διαδικασία και προϋποθέσεις πλήρωσης των θέσεων, μο¬ 
νιμοποίησης και χορήγησης εκπαιδευτικών αδειών που 
αφορούν στα μέλη του Ειδικού Διοικητικού Τεχνικού 
Προσωπικού ( Ε.Δ.Τ.Π.) των Α.Ε. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις^διατάξεις του άρθρου 20 ( παρ. 7) του Ν. 1268/82 
«για τη δομή και λειτουργία των Ανωτάτων Εκπαιδευτικών 
Ιδρυμάτων» (ΦΕΚ 87 τ. Α'). 

2. Την απόφαση Η. 5421/1982 με τίτλο « ανάθεση 
αρμοδιοτήτων στους Υφυπουργούς Εθνικής Παιδείας και 
Θρησκευμάτων» (ΦΕΚ 474 τ. Β'). 

3. Την υπ αριθμόν 680/1983 γνωμοδότηση του Συμ¬ 
βουλίου της Επικράτειας, με πρόταση του Υφυπουργού Εθνι¬ 
κής Παιδείας και Θρησκευμάτων, αποφασίζουμε : 

Άρθρο 1. 

Προκήρυξη θέσεων ΕΔΤΓΙ. 

1. Το διοικητικό όργανο της ακαδημαϊκής μονάδας στην 
οποία ανήκει η θέση ΕΔΤΠ, σύμφωνα με τις παρ. 2, 3 και 
4 του άρθρου 20 του Ν. 1268/82 συνεκτιμώντας τις ανάγκες 
της μονάδας σε ορισμένες υπηρεσίες, αποφασίζει μετά 
από πρόταση του αρμόδιου Τομέα την προκήρυξη της 
θέσης. 

2. Στην προκήρυξη αναφέρεται ρητά η ακαδημαϊκή μο¬ 
νάδα στην οποία ανήκει η θέση ΕΔΤΠ, η κατηγορία της 
θέσης και ο βαθμός καθώς και τα τυπικά προσόντα που 
απαιτούνται για την κατάληψη της θέσης, σύμφωνα με το 
άρθρο 4 παρ. 1 του διατάγματος αυτού. 

3. Η προκήρυξη δημοσιεύεται στην Εφημερίδα της 
Κυβερνήσεως και τουλάχιστο δυο φορές σε τρεις ημερή¬ 
σιες εφημερίδες της Αθήνας, σε δυο της Θεσσαλονίκης και 
σε δυο των εδρών των Α.Ε.Ι. της χώρας εφόσον κυκλοφο¬ 
ρούν. 

4. Μέσα σε αποκλειστική προθεσμία τριάντα ημερών 
από την ημέρα της τελευταίας δημοσίευσης στον ημερήσιο 
τύπο, υποβάλλονται στη γραμματεία της αρμόδιας ακαδη¬ 
μαϊκής μονάδας οι αιτήσεις των υποψηφίων μαζί με όλα 
τα αναγκαία για την κρίση στοιχεία, καθώς και τα νόμιμα 
δ ικαιολογητικά. 

Άρθρο 2. 

Εισηγητική Επιτροπή. 

1. Μέσα σε αποκλειστική προθεσμία 15 ημερών από 
το τέλος της 30ήμεοης προθεσμίας ορίζεται τριμελής επι¬ 
τροπή με απόφαση του Διοικητικού Συμβουλίου του Τμή¬ 
ματος ή της Κοσμητείας ή του Πρυτανικού Συμβουλίου 
ανάλογα με τη μονάδα που αποφάσισε την προκήρυξη της 
θέσης. 

Η τριμελής αυτή Επιτροπή που αποτελείται από τον 
Πρόεδρο του Τμήματος ή τον Κοσμήτορα ή τον Πρύτανη, 
ανάλογα με την ακαδημαϊκή μονάδα ένα μέλος του Δ.Ε.Π. 
από τα παραπάνω διοικητικά όργανα κατά περίπτωση και 
ένα εκπρόσωπο του Ε.Δ.Τ.Π. που ορίζεται από τον οικείο 
Σύλλογο προβαίνει στη σχετική εισήγηση. Όταν δεν 
υπάρχει εκπρόσωπος του Ε.Δ.Τ.Π. ορίζεται στην Επι¬ 
τροπή και δεύτερο μέλος τρυ Δ.Ε.Π. που ανήκει και αυτό στο 
ίδιο κατά περίπτωση διοικητικό όργανο ποο ανήκει και 
το πρώτο μέλος του Δ.Ε.Π. 

2. Η Επιτροπή μέσα σε αποκλειστική προθεσμία 20 

ημερών από τον ορισμό της, υποβάλλει στο διοικητικό όργα¬ 
νο που την όρισε ειδικά αιτιολογημένη έκθεση που περι¬ 
λαμβάνει : , 

(ΐ) γνώμη για το βαθμό ανταπόκρισης, των υποψήφιων 
στα απαιτούμενα προσόντα, (ϋ) αξιολογική καταταξη των 
υποψηφίων. 

3. Η έκθεση κοινοποιείται στους υποψήφιους οι οποίοι 
μπορούν να υποβάλλουν σχετικό υπόμνημα. 

4. Αν παρέλθει άπρακτη η προθεσμία αυτή η διαδι¬ 
κασία συνεχίζεται χωρίς εισήγηση. 

Άρθρο 3. 

Επιλογή. 

1. Μέσα σε αποκλειστική προθεσμία 10 ημερών από 
την υποβολή της εισηγητικής έκθεσης ή μετά την άπρακτη 
πάροδο της σχετικής προθεσμίας συνέρχεται το Διοικητικό 
Συμβούλιο του Τμήματος η της Κοσμητείας η του Πρυ- 
τανικού Συμβουλίου ανάλογα με τη μονάδα που έκανε την 
προκήρυξη. Τη διαδικασία κινεί και προεδρεύει της συν¬ 
εδρίασης ο πρόεδρος του αντίστοιχου διοικητικού οργάνου. 
Στη συνεδρίαση συμμετέχει με ψήφο κι’ ένας εκπρόσωπος 
του ΕΔΤΠ που ορίζεται με απόφαση του οικείου συλ¬ 
λόγου εφόσον υπηρετεί στη μονάδα. 

Μετά από σχετική συζήτηση κι* αφού διαβαστούν από 
τον πρόεδρο τα τυχόν υποβληθέντα σε σχέση με την έκ¬ 
θεση υπομνήματα των υποψηφίων, γίνεται ψηφοφορία. Οι 
εκλέκτορες αιτιολογούν ειδικά την ψήφο τους. 

2. Στη συνεδρίαση μπορούν να συμμετέχουν διακόπτοντας 
την άδειά τους μέλη του οργάνου τα οποία βρίσκονται σε 
άδεια, σύμφωνα με τις παραγρ. 3, 4 και 5 του άρθρου 17 
του Ν. 1268/82. 

3. Υποψήφιος που συγκέντρωσε υπέρ αυτού την από¬ 
λυτη πλειοψηφία των παρόντων μελών θεωρείται ότι έχει 
επιλεγεί. 

4. Τα επιλεγόμενα μέλη διορίζονται με τριετή θητεία 
με πράξη του Πρύτανη που δημοσιεύεται στην Εφημερίδα 
της Κυβερνήσεως. 

Άρθρο 4. 

Μονιμοποίηση. 

1. Έξη μήνες πριν από τη συμπλήρωση της τριετούς 
θητείας τα μέλη ΕΔΤΠ υποβάλλουν αίτηση για να κριθούν 
για μονιμοποίηση. 

II αίτηση υποβάλλεται στη γραμματεία της ακαδημαϊκής 
μονάδας στην οποία υπηρετούν. 

2. Η κρίση για μονιμοποίηση γίνεται από το Διοικητικό 
Συμβούλιο του Τμήματος ή την Κοσμητεία ή το Πρυτανικό 
Συμβούλιο ανάλογα με τη μονάδα στην οποία υπηρετεί το 
μέλος ΕΔΤΠ. 

Στη συνεδρίαση συμμετέχει με ψήφο κι’ ένα μόνιμο μέ¬ 
λος ΕΔ11 [ που ορίζεται με απόφαση του οικείου συλλόγου 
εφόσον υπηρετεί στη μονάδα. 

3. Μέσα σε αποκλειστική προθεσμία 15 ημερών από 
την υποβολή της αίτησης ορίζεται με απόφαση του αρμόδιου 
κατά την προηγούμενη παράγραφο οργάνου τριμελής Επι¬ 
τροπή. 

Η τριμελής Επιτροπή που αποτελείται από τον Πρόε¬ 
δρο του Τμήματος, ή τον Κοσμήτορα ή τον Πρύτανη, 
ανάλογα με την ακαδημαϊκή μονάδα ένα μέλος του ΔΕ Π 
του Διοικητικού Συμβουλίου του Τμήματος ή της Κοσμη¬ 
τείας ή του Πρυτανικού Συμβουλίου ανάλογα σε ποιά 
μονάδα υπηρετεί το μέλος ΕΔΤΠ κι’ έναν εκπρόσωπο 
μόνιμό μέλος του ΕΔΤΠ που ορίζεται από τον οικείο 
Σύλλογο προβαίνει σε σχετική εισήγηση. Όταν δεν υπάρχει 
εκπρόσωπός του ΕΔΤΠ ορίζεται στην Επιτροπή και δεύ¬ 
τερο μέλος του ΔΕΠ που ανήκει και αυτό στο ίδιο κατά 
περίπτωση διοικητικό όργανο που ανήκει και το πρώτο 
μέλος του ΔΕΠ. 

4. Η Επιτροπή μέσα σε αποκλειστική προθεσμία 20 
ημερών από τον ορισμό της, υποβάλλει στο διοικητικό 
όργανο που την όρισε την έκθεσή της, η οποία κοινοποιείται 
στους υποψηφίους για να υποβάλουν, εφόσον το επιθυμούν 
σχετικό υπόμνημα. 

5. Αν παρέλθει απρακτη αυτή η προθεσμία, η διαδικασία 
συνεχίζεται χωρίς εισήγηση. 

6. Κριτήριο για την μονιμοποίηση είναι η ανταπόκριση 
στο επιτελούμενο έργο και κυρίως η προσφορά στην εκ¬ 


παιδευτική ή ερευνητική διαδικασία η επιμόρφωση, η 
τεχνική εξειδίκευση, η διοικητική ικανότητα, η προσωπικό¬ 
τητα και η επιμέλεια στην άσκηση των υπηρεσιακών κα¬ 
θηκόντων, καθώς και η κοινωνική προσφορά του υποψη- 
φίου. 

7. Υποψήφιος που συγκέντρωσε υπέρ αυτού την από¬ 
λυτη πλειοψηφία των παρόντων μελών θεωρείται ότι έχει 
μονιμοποιηθεί. 

8. Η πρυτανική πράξη της μονιμοποίησης δημοσιεύεται 
στην Εφημερίδα της Κυβερνήσεως. 

9. Σε περίπτωση αρνητικής κρίσης τερματίζεται η 
υπηρεσία του μέλους ΕΔΤΠ στο Α.Ε.Ι. 

Άρθρο 5. 

Χορήγηση εκπαιδευτικής άδειας. 

1. Κάθε μη μόνιμο μέλος ΕΔΤΠ μπορεί να πάρει κατά 
τη διάρκεια της τριετούς θητείας του, ύστερα από ειδικά 
αιτιολογημένη εισήγηση του Διοικητικού Συμβουλίου του 
Τμήματος ή της Κοσμητείας ή του Πρυτανικού Συμβουλίου 
ανολΟγα σε ποιά ακαδημαϊκή μονάδα υπηρετεί μέχρι 6 μήνες 
άδεια. Σκοπός της άδειας αυτής είναι η εξειδίκευση του 
μέλους ΕΔΤΠ σε νέες υπηρεσίες που έχουν ανατεθεί στη συ¬ 
γκεκριμένη ακαδημαϊκή μονάδα. 

2. Κάθε μόνιμο μέλος δικαιούται εκπαιδευτική άδεια 
μέχρι 6 μήνες μετά τη συμπλήρωση 3 χρόνων υπηρεσίας 
στο ίδιο Α.Ε.Ι. 

Την άδεια χορηγεί μετά από εμπεριστατωμένη αίτηση του 
ενδιαφερομένου το αρμόδιο διοικητικό όργανο. Με ειδικά 
αιτιολογημένη απόφαση του διοικητικού οργάνου της ακα¬ 
δημαϊκής μονάδας στην οποία υπηρετεί το μέλος ΕΔΤΠ 
ή άδεια μετά την πρώτη τριετία μπορεί να δίνεται και ανά 
δύο μήνες κάθε χρόνο ή ένας χρόνος άδειας για 6 χρόνια 
υπηρεσίας. Σκοπός της άδειας αυτής είναι η παρακολού¬ 
θηση μεταπτυχιακών σπουδών, σεμιναρίων, ταχύρρυθμων 
προγραμμάτων επιμόρφωσης μετεκπαίδευσης με στόχο την 
ατομική βελτίωση του μέλους του ΕΔΤΠ και την αρτιό¬ 
τερη εκτέλεση του προσφερόμενου έργου. 

3. Στην υπηρεσία των τριών (3) ή έξι (6) χρόνων που 
απαιτείται να έχουν συμπληρώσει τα μόνιμα μέλη του 
ΕΔΤΠ για να πάρουν εκπαιδευτική άδεια έξι (6) μηνών 
η ενός έτους αντίστοιχα περιλαμβάνεται και η τριετής 
θητεία τους ως μη μόνιμων υπαλλήλων. 

4. Αν οι παραπάνω άδειες αφορούν το εσωτερικό, στο 
μέλος ΕΔΤΠ καταβάλλονται πλήρεις οι αποδοχές του, 
αν αφορούν το εξωτερικό καταβάλλονται διπλές αποδοχές 
εφόσον ο αδειούχος δεν μισθοδοτείται από άλλο φορέα. 

5. Ο αδειούχος μετά τη λήξη της άδειας του, υποβάλλει 
στο διοικητικό όργανο της ακαδημαϊκής μονάδας η οποία 
του χορήγησε την άδεια έκθεση πεπραγμένων. 

6. Ο συνολικός αριθμός των μελών ΕΔΤΠ της ακαδη¬ 
μαϊκής μονάδας που μπορεί να βρίσκεται σε εκπαιδευτική 
άδεια δεν πρέπει να ξεπερνάει το 1/7 των μελών ΕΔΤΠ που 
υπηρετούν στη μονάδα αυτή. 

Στην περίπτωση που το ποσοστό αυτό δεν επιτρέπει να 
δοθεί άδεια σε κανένα μέλος ΕΔΤΠ το διοικητικό όργανο 
της ακαδημαϊκής μονάδας συνεκτιμώντας τις ανάγκες λει¬ 
τουργίας μπορεί να χορηγήσει άδεια σε ένα μέλος ΕΔΤΠ 
με ειδικά αιτιολογημένη απόφασή του. 

Άρθρο 6. 

Η ισχύς του διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευκάτων 
αναθέτουμε τη δημοσίευση και εκτέλεση του Προεδρικού 
Διατάγματος. 

Αθήνα, 20 Δεκεμβρίου 1983 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΒΓ 

ΣΤΥΛΙΑΝΟΣ . ΑΓΓΕΛΟΣ ΠΑΝΑΟΕΜΕΛΗΣ 

Σχετικά με εκχυλίσματα καφέ και^χυλίσματα'κ-.χωρίου'σε 
1006/Ε.ακ ση πρ0ζ τίζ θδηγίες ^7/436/Ε.Ο.Κ. και 79/ 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 4 παρ. 1 του Ν. 1338/83 
17 3 1983 )^^ Του κο^οτικού δικαίου (Φ.Ε.Κ. 34/τ.Α/ 

2. Τις διατάξεις του άρθρου 2 του Ν. 945/79 «περί κυ- 
ρωσεως της Συνθήκης Προσχωρήσεως της Ελλάδος εις την 
Ευρωπαϊκή Κοινότητα Ατομικής Ενέργειας» ως και της συμ¬ 
φωνίας «περί προσχωρήσεως της Ελλάδος εις την Ευρω- 
πα ικην Κοινότητα Άνθρακος και Χάλυβος». 

3. Τις διατάξεις του άρθρου 3 του Ν. 1104/80 «περί εκ- 
προσωπήσεως της Ελλάδος στις Ευρωπαϊκές Κοινότητες, 
ιδρυσεως Διπλωματικών και Προξενικών Αρχών και ρυ- 
θμίσεως άλλων συναφών οργανωτικών θεμάτων» (ΦΕΚ 
298/τ. Α /29.12.80) σε συνδυασμό με τη παράγραφο 1 του 
άρθρου 3 του Π.Δ. 574/1982 «Ανακατανομή των αρμοδιο¬ 
τήτων των Υπουργείων» (Φ.Ε.Κ. 104/τ.Α/30.8.82. 

4. Τις γνωμοδοτήσεις του Συμβουλίου της Επικράτειας 
με αριθμούς 1123/81 και 590/83 μετά απο πρόταση των 
ϊπουργων Εθνικής Οικονομίας, Οικονομικών, Εμπορίου, 

I γειας και Προνοίας, αποφασίζουμε : 

Άρθρο 1. 

Σκοπός. 

Σκοπος του Διατάγματος αυτου είναι η προσαρμογή της 
Ελληνικής νομοθεσίας που αφορά τα εκχυλίσματα καφέ και 
εκχυλίσματα κιχωρίου σε συμμόρφωση προς τις Οδηγίες 
77/436/Ε.Ο.Κ. ειδ. έκδοση 03/018 σελ. 195 και 79/1066/ 
Ε.Ο.Κ. της 13.11.1979 ειδ. εκδόσεως 13/009 σελ. 40. 

Άρθρο 2. 

Έννοιες - Ορισμοί. 

1. Εκχυλίσματα ^ καφέ χαρακτηρίζονται τα προϊόντα 
οποιασδήποτε συμπύκνωσης που λαμβάνονται απο εκχύλιση 
φρυγμένου καφέ, χρησιμοποιώντας αποκλειστικά νερό ως 
εκχυλιστικό μέσο και αποκλε.οντας κάθε δυνατότητα υδρό¬ 
λυσης λόγω προσθήκης οξέος ή βάσης και που περιέχουν 
τα διαλυτά και αρωματικά συστατικά του καφέ. 

Τα προϊόντα αυτά είναι δυνατό επίσης να περιέχουν αδιά¬ 
λυτα έλαια και ίχνη άλλων αδιαλύτων ουσιών που προέρχο¬ 
νται απο τον καφέ και αδιάλυτες ουσίες που δεν προέρχονται 
απο τον καφέ ή το νερό εκχύλισης. 

Εκχυλίσματα κιχωρίου χαρακτηρίζονται τα προϊόντα 
οποιασδήποτε συμπυκνώσεως που λαμβάνονται από εκχύ¬ 
λιση φρυγμένου κιχωρίου, χρησιμοποιώντας αποκλειστικά 
’νερό ως εκχυλιστικό μέσο και αποκλείοντας κάθε δυνατό¬ 
τητα υδρόλυσης λόγω προσθήκης οξέος ή βάσης. Κιχώριο 
είναι το προϊόν σε κόκκους ή σκόνη που προέρχεται απο τις 
ρίζες του ΟΙΟΗΟΚίυΜ ΙΝΤΥΒΙ/3 Ε που δεν χρησιμο¬ 
ποιούνται για την παραγωγή του κιχωρίου λΥΙΤΕΟΟΕ. Οι 
ρίζες^ αυτές χρησιμοποιούνται μετά απο κατάλληλο καθα¬ 
ρισμό, ξήρανση και φρύξη, αυτούσιες ή με προσθήκη μικρών 
ποσοτήτων βρωσίμων ελαίων ή λιπών ή και ζαχάρων ή και 
μελάσσας και είναι δυνατό να περιέχουν ίχνη απο αδιάλυτες 
ουσίες που δεν προέρχονται απο το κιχώριο. 

Άρθρο 3. 

Προϋποθέσεις για την κυκλοφορία των προϊόντων. 

1. Τα προϊόντα του Παραρτήματος φέρονται στην κατα¬ 
νάλωση μόνον εφόσον πληρούν τις διατάξεις αυτού του Δια¬ 
τάγματος. 

2. Μίγματα εκχυλισμάτων καφέ και εκχυλισμάτων κι- 
χωρίου και εκχυλίσματα μιγμάτων φρυγμένου καφέ και φρυ¬ 


γμένου κιχωρίου φέρονται στην κατανάλωση μόνον εφόσον 
είναι σύμφωνα ΜΠΤΑΤΙ8 ΜΌΤΑΝΟΙδ με ορισμούς του 
Παραρτήματος και σε περίπτωση που φέρονται στην κατα¬ 
νάλωση σε στερεή ή αλοιφώδη μορφή, είναι σύμφωνα με το 
αρ»ρο 5 του Διατάγματος αυτού. 

Άρθρο 4. 

Ποιότητα Πρώτων Υλών. 

Για την παρασκευή των προϊόντων που αναφέρονται στο 
Ιαραρτημα πρέπει να χρησιμοποιούνται μόνο υγιείς, γνή¬ 
σιες και εμπορεύσιμης ποιότητας πρώτες ύλες. 

Άρθρο 5. 

Συσκευασία. 

Τα προϊόντα σε στερεή ή αλοιφώδη μορφή που αναφέρο- 
νται στο IΙαραρτημα όταν είναι συσκευασμένα σε αυτοτε¬ 
λείς συσκευασίες βάρους απο 25 γραμμάρια μέχρι 10 χιλιό- 
γραμμα, προσφέρονται στο λιανικό εμπόριο μόνο σε συσκευα- 
σιες των 50, 100 200, 250, 500 και 750 γραμμαρίων και 1, 

ϊ,ο, δ. 2,5 και 3 χιλιογράμμων και πολλαπλασίων του νιλ/ 
μου. Λ ' 

Άρθρο 6. 

Χρησιμοποίηση ονομασιών. 

Οι ονομασίες που περιλαμβάνονται στο Παράρτημα ισχύ¬ 
ουν μόνο για τα προϊόντα που αναφέρονται σ’ αυτό και πρέ¬ 
πει να χρησιμοποιούνται στο εμπόριο για την περιγραφή 

Άρθρο 7. 

Επισήμανση. 

1; Οι ενδείξεις που πρέπει να αναγράφονται υποχρεω¬ 
τικά πάνω σε συσκευασίες, δοχεία ή επισήματα των προϊόντων 
που αναφέρονται στο Παράρτημα και οι οποίες να είναι ευα¬ 
νάγνωστες και ανεξίτηλες, είναι οι ακόλουθες : 

α) Η ονομασία που αντιστοιχεί αποκλειστικά στα προϊ¬ 
όντα αυτά σύμφωνα με το άρθρο 6. 

β) Ο χαρακτηρισμός «χωρίς καφεΐνη» για εκχυλίσματα 
καφέ, εφοσον η περιεκτικότητα τους σε άνυδρη καφεΐνη δεν 
υπερβαίνει το 0,3 επι τοις εκατό κατά βάρος του ξηρού υπο- 
λειματος που προέρχεται απο τον καφέ. 

γ) Για τα προϊόντα που αναφέρονται στο Παράρτημα 
παρ. Ιγ και 2γ, εάν συντρέχει λόγος και ανάλογα με την πε¬ 
ρίπτωση, οι ενδείξεις «φρυγμένο με ζάχαρα» «διατηρημένο 
με ζαχαρα». 

Εφ’ όσον χρησιμοποιηθεί ένα μόνο είδος ζαχάρου, αυτό 
αναφερεται ονομαστικά. 

δ) Για τα προϊόντα σε στερεή ή αλοιφώδη μορφή, το ονο- 
μαστικό βάρος σε χιλιόγραμμα, ή γραμμάρια, εκτός απο τα 
προϊόντα των παρ. Ια και Ιβ του Παραρτήματος που έχουν 
βάρος μικρότερο απο 5 γραμμάρια και τα προϊόντα των παρ. 

2α, και 2β του Παραρτήματος που έχουν βάρος μικρότερο 
απο 8 γραμμάρια. 

Για υγρά προϊόντα ο ονομαστικός όγκος σε λίτρα, εκατο¬ 
στόλιτρα ή χιλιοστόλιτρα. 

Για προϊόντα σε προσυσκευασίες, που περικλείουν δύο 
ή , περισσότερες αυτοτελείς προσυσκευασίες απο τις οποίες 
κάθε μια μεριεχει το ίδιο βάρος του ίδιου προϊόντος, το ονο¬ 
μαστικό βάρος κάθε αυτοτελούς συσκευασίας και ο ολικός 
αριθμός των συσκευασιών αυτών. Οι ενδείξεις αυτές δεν 
είναι υποχρεωτικές όταν είναι δυνατόν να διακρίνεται καθαρά 
αττες,ω ν.ν .1 να μετραται εύκολα ο ολικός αριθμός των αυτό- 
τελών συσκευασιών και όταν απ’ έξω διακρίνεται καθαρά 
τουλάχιστον μια απο τις ενδείξεις βάρους που αναγράφονται 
στις αυτοτελείς συσκευασίες. 

I ια τα προϊόντα σε προσυσκευασίες που περιέχουν δύο 
ή περισσότερες αυτοτελείς συσκευασίες, οι οποίες δεν θεω¬ 
ρούνται όμως μονάδες για πώληση, το ολικό ονομαστικό 
βάρος και ο ολικός αριθμός των αυτοτελών συσκευασιών. 

ε) Το όνομα ή εμπορική επωνυμία και η διεύθυνση ή 
η έδρα της επιχείρησης του κατασκευαστή ή του συσκευαστή 
ή ενός πωλητή εγκαταστημένου στην Ευρωπαϊκή Κοινότητα. 

στ) Για τα προϊόντα που αναφέρονται στις παραγράφους Ιβ 
και γ του Παραρτήματος. 

είτε το ελάχιστο ξερό υπόλειμμα που προέρχεται απο τον 
καφέ εκφρασμένο επι τοις εκατό τελικού προϊόντος. 

είτε το βάρος του ακατέργαστου καφέ που χρησιμοποιή¬ 
θηκε για την παρασκευή ενός χιλιόγραμμου τελικού προϊ¬ 
όντος σε αλοιφώδη μορφή ή ενός λίτρου τελικού προϊοντος 
σε υγρή μορφή. 

ζ) Η σύνθεση. 

η) Η επωνυμία και η διεύθυνση της επιχείρησης παρα¬ 
σκευής ή συσκευασίας εφ’ όσον η επιχείρηση βρίσκεται στην 
Ελλάδα. 

θ) Η χώρα προέλευσης εφ’ όσον το προϊόν δεν παρασκευά¬ 
ζεται μέσα στην Ευρωπαϊκή Κοινότητα. 

2. Για τα προϊόντα που αναφέρονται στο Παράρτημα 
εφόσον είναι συσκευασμένα σε περιέκτες με βάρος περιεχο¬ 
μένου τουλάχιστον 5 χιλιόγραμμα και δεν προορίζονται για 
λιανική πώληση, οι ενδείξεις του άρθρου 7 παρ. Ιγ και δ είναι 
δυνατόν να αναγράφονται μόνο στα συνοδευτικά έγγραφα. 

3. Οι ενδείξεις του άρθρου αυτού παρ. Ια, β, γ, ζ, η, θ, 
πρέπει να αναγράφονται στα Ελληνικά ή και στα Ελληνικά. 

Άρθρο 8. 

Μέθοδοι Ανάλυσης. 

Οι αναλύσεις οι αναγκαίες για τον έλεγχο των κριτηρίων 
που περιλαμβάνονται στο Παράρτημα I της Οδηγίας της 
Επιτροπής 79/1066/Ε.Ο.Κ., πραγματοποιούνται σύμφωνα 
με τις μεθόδους που περιγράφονται στο παράρτημα II της 
ίδιας Οδηγίας. 

Άρθρο 9. 

Ειδική παρέκκλιση. 

Το Διάταγμα αυτό δεν ισχύει για προϊόντα που προορί¬ 
ζονται για εξαγωγή από την Κοινότητα. 

Άρθρο 10 

Επηρεαζόμενες - τροποποιούμενες - καταργούμενες Διατά¬ 
ξεις. 

Καταργούνται οι παράγραφοι 1, 2 και 4 του άρθρου 51 του 
Κώδικα Τροφίμων (αποφ. 3000/70, Φ.Ε.Κ. 677/71 τ.Β). 

Άρθρο 11. 

Κυρώσεις. 

1. Οι παραβάτες του παρόντος Προεδρικού Διατάγματος 
διώκονται κατά τις διατάξεις του ισχύοντος Αγορανομικού 
Κώδικα και τιμωρούνται με τις ποινές που προβλέπονται 
απο τα άρθρα 30 και 31 αυτού ανάλογα με την περίπτωση. 

2. Η ισχύς των διατάξεων του άρθρου αυτού αρχίζει απο 
την δημοσίευση του παρόντος Π.Α. στην Εφημερίδα της 
Κυβερνήσεως. 

Άρθρο 12. 

Προσαρτάται και αποτελεί αναπόσπαστο μέρος του πα¬ 
ρόντος, το παράρτημα της Οδηγίας 77/436/Ε.Ο.Κ. που το 
κείμενό του έχει ως ακολούθως : 

ΠΑΡΑΡΤΗΜΑ 

(εκχυλίσματα καφέ και εκχυλίσματα κιχωρίου) 
Ονομασίες και Ορισμοί. 

1. Εκχυλίσματα καφέ στα οποία εφαρμόζεται το Διά¬ 
ταγμα αυτό. 

α) «Εκχύλισμα καφέ», ή «διαλυτό εκχύλισμα καφέ», ή 
«διαλυτός καφές ή «στιγμιαίος καφές». 

Το εκχύλισμα καφέ σε σκόνη, σε κόκκους, σε φυλλίδια, σε 
πλακίδια η σε άλλη στερεή μορφή, του οποίου η περιεκτι- 
σε ζερή ουσία που προέρχεται απο τον καφέ είναι 


ίση ή ανώτερη κατά βάρος με 96% και το οποίο λαμβάνεται 
απο την κατεργασία μιάς ποσότητας πράσινου (άφρυκτου) 
καφέ ίσης, κατά, την στιγμή της κατερασίας, με τουλάχιστο 
2,3 χιλιόγραμμα για 1 χιλιόγραμμο τελικού προϊόντος. 

Το προϊόν αυτό δεν περιέχει συστατικά άλλα απο εκείνα 
που προέρχονται απο την εκχύλιση. 

β) «Εκχύλισμα καφέ με μορφή (υφή) αλοιφώδη» 

Το εκχύλισμα καφέ με μορφή (υφή) αλοιφώδη τοι οποίου 
η περιεκτικότητα σε ξερή ουσία που προέρχεται απο τον καφέ 
είναι κατά βάρος, κατώτερη ή ίση με 85% και ανώτερη ή 
ίση με 70% και το οποίο λαμβάνεται από την κατεργασία με 
τουλάχιστον 2,3 χιλιογράμμου για 0,960 του χιλιογράμμου 
ξερής ουσίας που προέρχεται απο τον καφέ στο τελικό προϊόν. 

Το προϊόν αυτό δεν περιέχει συστατικά άλλα απο εκείνα 
που προέρχονται απο την εκχύλιση. 

γ) «Τγρό εκχύλισμα καφέ». 

Το εκχύλισμα καφέ σε υγρή κατάσταση, του οποίου η πε¬ 
ριεκτικότητα σε ξερή ουσία που προέρχεται απο τον καφέ, 
είναι κατά βάρος, κατώτερη ή ίση με 55% και ανώτερη ή ίση 
με 15% και που λαμβάνεται απο την κατεργασία μιάς ποσό¬ 
τητας πράσινου (άφρυκτου) καφέ ίσης κατά την στιγμήν 
της κατεργασίας, με τουλάχιστον 2,3 χιλιόγραμμα για 0,960 
του χιλιογράμμου ξερής ουσίας που προέρχεται απο τον καφέ 
στο τελικό προϊόν. Το προϊόν αυτό δεν περιέχει συστατικά 
άλλα απο εκείνα που προέρχονται απο την εκχύλιση. 

Εν τούτοις επιτρέπεται να περιέχει εδώδιμα ζάχαρα, φρυ¬ 
γμένα ή όχι σε μία αναλογία που δεν θα ξεπερνά το 12% 
κατά βάρος. 

2. Εκχυλίσματα κιχωρίου στα οποία εφαρμόζεται το Διά¬ 
ταγμα αυτό. 

α) «Εκχύλισμα κιχωρίου» ή «διαλυτό κιχώριο» ή «στι¬ 
γμιαίο κιχώριο». 

Το εκχύλισμα κιχωρίου σε σκόνη, σε κόκκους, σε φυλ¬ 
λίδια, σε πλακίδια ή σε άλλη στερεή μορφή του οποίου η πε¬ 
ριεκτικότητα σε ξερή ουσία που προέρχεται απο το κιχώριο 
είναι ίση ή ανώτερη με 96% κατά βάρος. 

Το προϊόν αυτό δεν περιέχει συστατικά άλλα απο εκείνα 
που προέρχονται απο την εκχύλισή του. Οι ύλες που δεν 
προέρχονται απο το κιχώριο δεν επιτρέπεται να ξεπερνούν 
το 1%. 

β «Εκχύλισμα κιχωρίου με μορφή (υφή) «αλοιφώδη». 

Το εκχύλισμα κιχωρίου με μορφή (υφή) «αλοιφώδη», 
του οποίου η περιεκτικότητα σε ξερή ουσία που προέρχεται 
απο το κιχώριο είναι κατά βάρος κατώτερη ή ίση με 85% και 
ανώτερη ή ίση με 70%. 

Το προϊόν αυτό δεν περιέχει συστατικά άλλα από εκείνα 
που προέρχονται απο την εκχύλισή του. Οι ύλες που δεν 
προέρχονται απο το κιχώριο δεν επιτρέπεται να ξεπερνούν 
το 1%. 

γ) «Τγρό εκχύλισμα κιχωρίου». 

Το εκχύλισμα κιχωρίου σε υγρή κατάσταση του οποίου 
η περιεκτικότητα σε ξερή διαλυτή ύλη που προέρχεται απο 
το κιχώριο είναι κατά βάρος κατώτερη απο 50% και ανώ¬ 
τερη ή ίση με 16%. 

Το προϊόν αυτό δεν περιέχει συστατικά άλλα απο εκείνα 
που προέρχονται απο την εκχύλισή του. 

Εν τούτοις, επιτρέπεται να περιέχει ζάχαρα σε μία ανα¬ 
λογία που δεν θα ξεπερνά το 25% κατά βάρος. 

Άρθρο 13. 

Η ισχύς του παρόντος Προεδρικού Διατάγματος αρχίζει 
απο την 1η Ιανουαρίου 1981 με την επιφύλαξη των διατά¬ 
ξεων του άρθρου 11. 

Η δημοσίευση του Διατάγματος ανατίθεται στον Υπουργό 
Οικονομικών και η εκτέλεσή του στους αρμόδιους Υπουργούς 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


2839 


Εθνικής Οικονομίας, Οικονομικών, Γεωργίας, Εμπορίου, 
Υγείας και Προνοίας. 

Αθήνα, 17 Δεκεμβρίου 1983 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΓΕΡΑΣΙΜΟΣ ΑΡΖΕΝΗΣ ΙΩΑΝΝΗΣ ΠΟΤΤΑΚΗΣ 


ΓΕΩΡΓΙΑΣ 

ΝΩΝΖΤΑΝΤΙΝΟΖ ΣΗΜΙΤΗΣ 


ΕΜΠΟΡΙΟΥ 

ΓΕΩΡΓ. ΜΩΡΑΊ-ΤΗΣ 


ΥΓΕΙΑΣ ΚΑΙ ΠΡΟΝΟΙΑΣ 

ΠΑΡΑΣΚΕΥΛΣ ΑΥΓΕΡΙΝΟΣ 


(4) 

ΠΡΟΕΔΡΙΚΟ ΔΙΑΤΑΓΜΑ ΥΠ" ΑΡΙΘ. 511 

II ερί των όρων ειδών εκ κρυστάλλου σε συμμόρφωση προς 

την 69/493—ΕΟ|Κ οδηγία ταυ Συμβουλίου «περί χροσεγ- 

γίσεως των νομοθεσιών των κβατών μελών των αναφερο- 

μ-λίων στα προσόντα εκ κρυστάλλου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4, παράγρ. 1 ταυ Ν. 1338/ 
1983 «εφαρμογή του κοινοτικού δικαίου» (ΦΕΚ τ. Α' 34/ 
17.3.83) σε συνδυασμό με εκείνες ταυ άρθρου 2 του Ν. 945/ 
1979 (ΦΕΚ τ. Α' 170/27.7.1979). 

2. Το άρθρο 3 ταυ Ν. 1104/80 «περί εκπρασωπήσεως 
της Ελλάδας στις Ευρωπαϊκές Κοινότητες, ιδιρύσεως Διπλω¬ 
ματικών και Π ραξενικών Αρχών και ρυθμίσεως άλλων συ¬ 
ναφών οργανωτικών δεμάτων» (ΦίΞΚ τ. Α' 298/29.12.80) 
σε συνδυασμό με την παράγραφο 1 ταυ άρθρου 3 του Π.Δ. 
574/1982 «Ανακατανομή των αρμοδιοτήτων των Υπουρ¬ 
γείων» (ΦΕΚ τ. Α' 104/30.8.82). 

3. Τα άρθρα 2, 21, 143 και 145 της «Πράξης π&ρί των 
όρων προσχωρήσεως της Ελληνικής Δημοκρατίας και των 
προσαρμογών των συΜθηκών». 

4. Τις 906/1981 και 609/1983 γνωμοδοτήσεις ταυ Συμ¬ 
βουλίου της Βπακρατείας, με πρόταση των Υπουργών Εθνι¬ 
κής Οικονομίας και Εμπορίου, αποφασίζουμε: 

Άρθρο 1. 

1. Το Προεδρικό Διάταγμα αυτά έχει για σκοπό να προ- 
σαρμοσθεί η Ελληνική νομοθεσία πρρς την 69/493—ΕΟ|Κ, 
της 15ης Δεκεμβρίου 1969, οδηγία του Συμβουλίου «περί 
προσεγγίσει»; νομοθεσιών των κρατών - Μελών των αναφε- 
ρομένων στα προϊόντα εκ κρυστάλλου» (Ειδική Έκδο 
ση στην Ελληνική: τεύχος 13, τόμος 001, σελ. 42). 

2. Οι όροι χου καθορίζονται με το Προεδρικό Διάταγμα 
αυτό αφορούν τα προϊόντα χου κατατάσσονται στη δασμολογι¬ 
κή κλάση 70.13, δηλαδή «υάλινα αντικείμενα επιτραπέζια, 
μαγειριού, καλλωπιστηρίου, γραφείου, εσωτερικής διακοσμή- 
σεως 'ίιαμεριαμάτων ή παρομοίων χρήσεων, εξαιρέσει των 
ειδών της δασμολογικής κλάτεως 70ύ19». 

Άρθρο 2. 

Η σύνθεση, τα χαρακτηριστικά κατασκευής, οι ενδείξεις 
και κάθε διαφήμιση των προϊόντων, που χρο&λέπσνται από το 
άρθιρο 1 του Προεδρικού Διατάγματος αυτού, πρέπει να αντα- 
χοκρίνονται στους όρους χου καθορίζονται από το Προεδρι¬ 
κό Διάταγμα αυτό και στους όρους του παραρτήματος I της 
Οδηγίας 69/493—ΕΟΚ, όπως αυτό χροσαρμόσθηκε σύμφω¬ 
να με το άρθρο 21 της Συνθήκης περί προσχωρήσεως της 
Ελληνικής Δημοκρατίας στις Ευρωπαϊκές Κοινότητες (Έκ¬ 
δοση στην Ελληνική, σελ. 1275 και 1485). 


Άρθρο 3. 

Οι ονομασίες που αναφύονται στην στήλη β ταυ παραρτή¬ 
ματος I της Οδηγίας 69/493—ΕΟΚ, δεν πρέπει να χρησι¬ 
μοποιούνται σε προϊόντα εκτός από εκεένια που· έχουν χαρ α>- 
κτηρ ιστικά καθοριζόμενα στες στήλες από δ έως ζ του ίδιο» 
Παραρτήματος, προσαρμοσμένα όπως πιο πιάνω. 

'Αρθρο 4. 

1. Προϊόντα που εμπίπτουν στις διατάξεις ταυ Προεδρι¬ 
κού Διατάγματος αυτού και έχουν μία από τις ονομασίες της 
στήλης β του προσαρμοσμένου* Π αραρτήμα)τος I της Οδηγίας 
69/493—ΕΟΚ, μπορούν να φέρουν και το σύμβολο αναγνω- 
ριίσεω; που καθορίζεται στις. στήλες η και θ του ίδιου 
Παραρτήματος. 

2. Σε περίπτωση που στο εμπορικά σήμα ή στην εμπορική 
επωνυμία του κατασκευαστού ή σε άλλη εύδει-ξη χρησιμο¬ 
ποιείται ως κύριος ή επιθετικός προσδιορισμός ή ως ρίζα, 
μία ονομασία από τις προβλεπόμενες στιις στήλες β και γ 
του Π αραρτήματος I της Οδηγία; 69/493—ΕΟΚ, ή οποία»· 
δήποτε λέξη που μπορεί να προκαλίσει σύγχιση με τις ονο¬ 
μασίες αυτές, τότε θα αναγράφεται με πολύ εμφανείς χαρα¬ 
κτήρες και αμέσως μετά το εμπορικό σήμα ή την εμπορική 
επωνυμία ή την ένδειξη αυτή: 

α) η ονομοσία του προϊόντος, αιν αυτό έχει τα χαρακτηρι¬ 
στικά που καθαρίζονται στις στήλες από δ έως ζ του ίδιου 
Π αραρτήματος. 

β) η έίφειξη της ακριβούς συστάσεως του προϊόντος, αν 
αυτό δεν έχει τα χαρακτηριστικά που καθορίζονται στις στή¬ 
λες από δ έως ζ του ίδιου Παραρτήματος. 

Άρθρο 5. 

Οι ονομασίες και τ» σύμβολα αναγνωρίσεως, που προβλε- 
πονται από το προσαρμοσμένο Παράρτημα I της Οδηγίας 
69/493—ΕΟ(Κ, μπορεέ ναι απεικονίζονται στη ίδια ετικέττα. 

Άρθρο 6. 

Η αντιστοιχία των ονομασιών και των συμβόλων προς τα 
χαρακτηριστικά που καθορι'ζονται στις στήλες από δ εως ζ 
του Παραρτήματος I της Οδηγίας 69/493—ΕΟΚ, εξακρι¬ 
βώνεται μόνο με την χρησιμοποίηση των μεθόδων προσδιορι¬ 
σμού που καθορίζονται στο Παράρτημα II της Οδηγίας 69/ 
493—ΕΟΚ. 

Άρθρο 7. 

Οι διατάξεις του Προεδρικού Διατάγματος αυτού δεν 
εφαρμόζονται για προϊόντα που προορίζονται για χώρες μη 
μέλη των Ευρωπαϊκών Κοινοτήτων. 

Άρθρο 8. 

Οι παραβάτες του παρόντος Προεδρικού Διατάγματος διώ¬ 
κονται. κατά τις διατάξεις του ισχύοντος Αίγορανομικού Κώ¬ 
δικα και τιμωρούνται με τις ποινές που προδλέπονται από τα 
άρθρα 30 και 31 αυτού, αναιλάγως της περ-πτώσεως. Η 
ισχύς της διατάξεως αυτής αρχίζει από της δημοσιεύσει» ς 
του παρόντος. 

Άρθρο 9. 

Η ισχύς του παρόντος Προεδρικού Διατάγματος αρχίζει 
την Ιην Ιανουάριου 1981, πλην των διαλαμβανόμενων στο 
άρθρο 8. 

Στον Υπουργό Εμπορίου αναθέτουμε τη δημοσίευση και 
εκτέλεση του παρόντος Προεδρικού Διατάγματος. 

Αθήνα, 17 Δεκεμβρίου 1983 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΟΥ 

ΓΕΡΑΣΙΜΟΣ ΑΡΖΕΝΗΣ ΓΕΩΡΓ. ΜΩΡΑ'ΓΤΝΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 512 

Αύξηση των συντάξεων που χορηγεί το Ταμείο Επικουρικής 
Ασφαλίσεως Αρτοποιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις της παρ. 11 του άρθρου 20 του Ν. Δ/τος 
135/1946 «περί Ταμείου Επικουρικής Ασφαλίσεως Αρτο¬ 
ποιών» Φ.Ε.Κ. 299/Α/46. 

2. Τις διατάξεις του άρθρου 12 του Ν. 400/1976 «περί 
Υπουργικού Συμβουλίου και Υπουργείων» {Φ.Ε.Κ. 203/ 
Α/76), όπως αντικαταστάθηκαν με το άρθρο 14 του Ν. 1266/ 

1982 «Όργανα ασκήσεως της νομισματικής, πιστωτικής 
και συναλλαγματικής πολιτικής» (Φ.Ε.Κ. 81/Α/2.7.1982). 

3. Τις διατάξεις του άρθρου 9 του Π. Δ/τος 574/1982. 
«Ανακατανομή των αρμοδιοτήτων των Τπουργείων» «(Φ 
Ε.Κ. 104/Α/30.8.82). 

4. Τη 1564/21.10.82 Κοινή Απόφαση του Πρωθυπουρ¬ 
γού και του Υπουργού Κοινωνικών Ασφαλίσεων «Ανάθεση 
αρμοδιοτήτων στην Υφυπουργό Κοινωνικών Ασφαλίσεων 

(Φ.Ε.Κ. 833/Α/20.10.82). 

5. Τις διατάξεις των άρθρων 17 παρ. 2 εδάφ. α'. περιπτ. 
αα' και 113 παρ. 2 εδάφ. α' του 544/1977 Π. Δ/τος (Φ.Ε.Κ. 
178/Α/77) «περί Οργανισμού του Υπουργείου Κοινωνικών 
Υπηρεσιών», όπως η τελευταία αυτή αντικαταστάθηκε από 
το άρθρο 2 παρ. 1 του Ν. 728/1977 (Φ.Ε.Κ. 316/Α/77). 

6 . Τη πρόταση του Ταμείου Επικουρικής Ασφαλίσεως 
Αρτοποιών που πάρθηκε κατά τη 23η/3.8.82 Συνεδρίασή 
του. 

7. Τη γνώμη του Συμβουλίου Κοινωνικής Ασφαλείας που 
διατυπώθηκε κατά τη 44η/28.9.83 Συνεδρίασή του της ΚΒ'. 
περιόδου. 

8 . Την 794/24.11.1983 γνωμοδότηση του Συμβουλίου 
της Επικράτειας, μετά από πρόταση της Υφυπουργού Κοι¬ 
νωνικών Ασφαλίσεων, αποφασίζουμε : 

Άρθρο 1. 

Η παράγρ. 4 του άρθρου 7 του Π.Δ/τος 312/1975 (Φ.Ε.Κ. 
92/Α/75), όπως τροποποιήθηκε και συμπληρώθηκε με τις 
διατάξεις της παραγράφου 5 του άρθρου 2 του Π. Δ/τος 37/ 

1983 αντικαθίσταται ως εξής : 

«5. Η μηνιαία σύνταξη γήρατος που κροκύπτει από την 
παράγραφο 1 του άρθρου αυτού σε καμμιά περίπτωση δεν 


μπορεί να υπερβεί τα σαράντα τριακοστά πέμπτα της πλή¬ 
ρους σύνταξης ή το ποσόν των 17.800 δραχ., ούτε να είναι 
κατώτερη από τα δεκαέξι τριακοστά πέμπτα της πλήρους 
σύνταξης ή το ποσόν των 17.800 δραχ., ούτε να είναι κα¬ 
τώτερη απο τα δεκαέξι τριακοστά -πέμπτα της πλήρους σύν¬ 
ταξης της Α' κλάσης, όπως αυτή καθορίζεται απο τον πολ¬ 
λαπλασιασμό του συντελεστή αυτής επι τη μέση ημερήσια 
κατεργασία αλεύρων 128 χιλ/μων, ή το ποσόν των 4.915. 
δραχ». 

Άρθρο 2. 

Στο τέλος του άρθρου 7 του Π.Δ/τος 312/1975 (Φ.Ε.Κ- 
92/Α'/75) «περί χορηγήσεως συντάξεως στους ασφαλισμέ¬ 
νους του Ταμείου Επικουρικής Ασφαλίσεως Αρτοποιών 
λόγω γήρατος, ανικανότητας και θανάτου όπως αυτό έχει 
τροποποιηθεί με το Π. Δ/γμα 31/1983 (Φ.Ε.Κ. 18/Α 
4.2.83) προστίθεται παράγρ. που έχει ως εξής : 

«Οι συντάξεις που χορηγεί το Ταμείο Επικουρικής Α¬ 
σφαλίσεως Αρτοποιών, σύμφωνα με τις ανωτέρω διατάξεις, 
αυξάνονται κατά 2.000 δραχ. πλήν των περιπτώσεων που 
προβλέπονται στην παράγραφο 4 του άρθρου 7 του Π. Δ/τος 
312/1975, όπως τελικά αντικαθίσταται με το άρθρο 1 του 
Δ/τος αυτού». 

Άρθρο 3. 

Η ισχύς του Π. Διατάγματος αυτού αρχίζει απο την πρώ¬ 
τη του επομένου μήνα απο τη δημοσίευσή του στην Εφη¬ 
μερίδα της Κυβέρνησης. 

Στην Υφυπουργό Κοινωνικών Ασφαλίσεων αναθέτουμε 
τη δημοσίευση και εκτέλεση του Διατάγματος αυτού. 

Αθήνα, 17 Δεκεμβρίου 1983 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ ΚΟΙΝΩΝΙΚΩΝ ΑΣΦΑΛΙΣΕΩΝ 

ΧΤΑΥΡΟΥΛΑ (ΡΟΥΑΑ) ΚΑΚΛΛΜΛΝΛΚΗ - ΡΗΓΟΥ 


ΔΙΟΡΟΩΧΕΙΧ ΣΦΑΛΜΑΤΩΝ 

( 6 ) 

Στο Πρ. Διάταγμα 18/1983, του δημοσιεύτηκε στο ΦΕΚ 
17/3.2.1983 (τ. Α'), γίνεται η παρακάτω διόρθωση: Μετά 
το τέλος του άρθρου 2 να τεθούν η λΐέιξη Άρθρο και ο αρι¬ 
θμός 3 «Άρθρο 3». 

(Ατό το Γτονργιίο Οικονομικών) 


ΑΑΟ ΤΟ ΕΜΙΙΟ ΤΥΒΟΓΡΑΦΧ*· 



